Жанбай

**Жанбай**, *Жамбай* — Атырау облысы Исатай ауданындағы ауыл, Жанбай ауылдық округі орталығы.

## Географиялық орны
Аудан орталығы — Аққыстау ауылынан оңтүстік-батысқа қарай 30 км жерде, Каспий маңы ойпатының оңтүстік жағындағы шөлдік белдемде орналасқан. Жанбай ауылының үстімен Обалы - Ақбас каналы өтеді.

## Халқы
1989 жылы елді мекенде 2689 адам тұрған. 1999 жылы тұрғындар саны 2560 адам (1332 ер адам және 1228 әйел адам) болса, 2009 жылы 3036 адамды (1550 ер адам және 1486 әйел адам) құрады.

2021 жылғы санақ қорытындысы бойынша 3231 адамды (1652 ер адам және 1579 әйел адам) құрады.

## Этимологиясы
Атау екі компоненттен тұрады: жам және бой. "Жам" сөзі жергілікті тілде теңіздің терең, әрі өзек жерлері деген мағынасына келсе, ал "бой" сөзі селоның географиялық орналасу жағынан, яғни Каспий теңізінің бойлық қойнауына сұғынып жатқандығынан шыққан.
## Тарихы
Іргесі 1930 жылдың бас кезінде ауыл шаруасын ұжымдастыруға байланысты қаланды. 1957 жылы “Забұрын” Қаракөл қой кеңшарының орталығына айналды. 1997 жылдан мұнда шаруа қожалықтары ұйымдастырылды. 
## Елді мекендегі көшелер
* Арон Аюпов атындағы көше
* Мағаз Есқалиев атындағы көше
* Көбен Жұмалиев атындағы көше thumb|оңға|300px|'''Жанбай ауылындағы''' қызыл балыққа қойылған ескерткіш
* Тайыр Нысанов атындағы көше
* Мүсілім Нұрмұханов атындағы көше
* Зинеден Құрасұлы атындағы көше
* Хамидолла Нәубетов атындағы көше
* Амангелді Иманов атындағы көше
* Сәкен Сейфуллин атындағы көше
* Бауыржан Момышұлы атындағы көше
* Исатай Тайманұлы атындағы көше
* Мектеп көшесі
* Егемен Қазақстан көшесі
* Қызылбас көшесі
* Қазақауыл көшесі
* Нарын көшесі
## Инфрақұрылымы
Ауылда 8 азық-түлік дүкені, 3 шаруашылық дүкені, 2 кафе, 1 базар, 2 май құю бекеті, 1 наубайхана, 1 дәріхана, 1 көлік жуу орны, 2 тойхана сияқты кәсіпкерлік нысандар халыққа қызмет етіп келеді. 1 емхана, 1 пошта байланыс бөлімшесі, 1 АТС орталығы, 1 саз мектебі, 1 орта мектеп, 1 мәдениет үйі, 1 балабақша, Жанбай дәрігерлік амбулаториясы жұмыс жасайды.(2018 ж.).
### Мектеп
* Х.Наубетов атындағы орта мектеп — мектеп 1992 жылдан бастап қос Ленин орденді, ҚазКСР-іне еңбегі сіңген мұғалім Хамидолла Нәубетов есімімен аталады. Мектеп үйі 1984 жылы қолдануға берілген. Стандартты ғимарат 574 оқушыға арналып салынған. Мектептің жалпы ауданы 4600 м2, жұмыс істеп тұрған ауданы 2344 м2, Сынып бөлмелері және оқу кабинеттері 19.

### Мектепке дейінгі балалар мекемесі
* «Балдәурен» бөбекжай-бақшасы — 1990-1991 жылы 2 қабатты 140 орынды балабақша іске қосылып, 1993 жылы ауылдағы "Айгөлек" балалар бақшасы „Балдәуренге“ біріктірілді.

### Саз мектебі
* Жанбай балалар саз мектебі — алғаш рет 1988 жылы құрылған. Қазіргі кезде (2018) 90 оқушы білім алып, 25 оқушыдан құрылған ұлт-аспаптар оркестрі, хор, ұстаздардан құрылған фольклорлық ансамбль жұмыс жасайды.

## Жауапкершілігі шектеулі серіктестіктер
11 Шаруа Қожалығы бар. Оларда 1255 мүйізді ірі қара, 1356 қой, 166 ешкі, 847 жылқы, 193 түйе малы бар. Сонымен қатар "АЛАША-АТЫРАУ" ЖШС - (тұщы суда балық аулау), "АМАННАТ" ЖШС - (инженерлік ғимараттар құрылысы), "SENIM SUPPLY" ЖШС - (бөлшек саудада сату) т.б.жұмыс жасайды.

## Діни ұйымдар қызметі
thumb|солға|200px|Әйтеке би мешіті
* **Әйтеке би мешіті** — Сыйымдылығы 300 орындық. 2021 жылы берілді. Жанбай ауылы мен аудан тұрғындарының демеушілігімен тұрғызылды.

## Дереккөздер

Санат:Исатай ауданы елді мекендері